CELEX: C2004/239/28
Language: el
Date: 2004-09-25 00:00:00
Title: Απόφαση του Πρωτοδικείου, της 1ης Ιουλίου 2004, στην υπόθεση T-308/00, Salzgitter AG κατά Επιτροπής («Κρατικές ενισχύσεις — Άρθρο 4, στοιχείο γ), ΑΧ, άρθρα 67 ΑΧ και 95 ΑΧ — Δημοσιονομικές παρεμβάσεις υπέρ της επιχειρήσεως Salzgitter — Σύνορα με την πρώην Λαϊκή Δημοκρατία της Γερμανίας και την πρώην Δημοκρατία της Τσεχοσλοβακίας — Μη γνωστοποιηθείσες ενισχύσεις — Έκτος κώδικας ενισχύσεων για τη βιομηχανία σιδήρου και χάλυβα — Ασφάλεια του δικαίου»)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/14
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 1ης Ιουλίου 2004
   στην υπόθεση T-308/00, Salzgitter AG κατά Επιτροπής (1)
   
   («Κρατικές ενισχύσεις - Άρθρο 4, στοιχείο γ), ΑΧ, άρθρα 67 ΑΧ και 95 ΑΧ - Δημοσιονομικές παρεμβάσεις υπέρ της επιχειρήσεως Salzgitter - Σύνορα με την πρώην Λαϊκή Δημοκρατία της Γερμανίας και την πρώην Δημοκρατία της Τσεχοσλοβακίας - Μη γνωστοποιηθείσες ενισχύσεις - Έκτος κώδικας ενισχύσεων για τη βιομηχανία σιδήρου και χάλυβα - Ασφάλεια του δικαίου»)
   (2004/C 239/28)
   Γλώσσα διαδικασίας: η γερμανική
   Στην υπόθεση T-308/00, Salzgitter AG, με έδρα το Salzgitter (Γερμανία), εκπροσωπούμενη από τους δικηγόρους J. Sedemund και T. Lübbig, με τόπο επιδόσεων στο Λουξεμβούργο, υποστηριζόμενη από την Ομοσπονδιακή Δημοκρατία της Γερμανίας, εκπροσωπούμενη από τον W.-D. Plessing, επικουρούμενο από τον K. Schroeter, δικηγόρο, κατά Επιτροπής των Ευρωπαϊκών Κοινοτήτων (εκπρόσωποι: K.-D. Borchardt και V. Kreuschitz), με τόπο επιδόσεων στο Λουξεμβούργο, με αντικείμενο την ακύρωση της αποφάσεως 2000/797/ΕΚΑΧ της Επιτροπής, της 28ης Ιουνίου 2000, σχετικά με την κρατική ενίσχυση την οποία χορήγησε η Γερμανία στις εταιρίες Salzgitter AG, Preussag Stahl AG και στις θυγατρικές του κλάδου χαλυβουργίας του εν λόγω ομίλου, νυν Salzgitter AG — Stahl und Technologie (SAG) (ΕΕ L 323, σ. 5), το Πρωτοδικείο (τέταρτο πενταμελές τμήμα), συγκείμενο από την V. Tiili, πρόεδρο, J. Pirrung, P. Mengozzi, A. W. H. Meij και Μ. Βηλαρά, δικαστές, γραμματέας: Ι. Νάτσινας, υπάλληλος διοικήσεως, εξέδωσε την 1η Ιουλίου 2004 απόφαση με το ακόλουθο διατακτικό:
   
               1.
            
            
               Ακυρώνει τα άρθρα 2 και 3 της αποφάσεως 2000/797/ΕΚΑΧ της Επιτροπής, της 28ης Ιουνίου 2000, σχετικά με την κρατική ενίσχυση την οποία χορήγησε η Γερμανία στις εταιρείες Salzgitter AG, Preussag Stahl ΑG και στις θυγατρικές του κλάδου χαλυβουργίας του εν λόγω ομίλου, νυν Salzgitter ΑG — Stahl und Technologie (SAG).
            
         
               2.
            
            
               Η προσφεύγουσα φέρει το ένα τρίτο των δικαστικών εξόδων της.
            
         
               3.
            
            
               Η Επιτροπή φέρει, εκτός από τα δικά της δικαστικά έξοδα, και τα δύο τρίτα των εξόδων της προσφεύγουσας.
            
         
               4.
            
            
               Η Ομοσπονδιακή Δημοκρατία της Γερμανίας φέρει τα δικά της δικαστικά έξοδα.
            
         
      (1)  ΕΕ C 335 της 25.11.2000.